અમદાવાદ: શહેરના જુહાપુરા વિસ્તારમાં રહેતી મહિલા ડોક્ટરે તેમનો વૈભવી બંગલો સસ્તા ભાવે પચાવી પાડવા એક સ્થાનિક વેપારી પોલીસની મિલી ભગતથી પરેશાન કરતા હોવાનો આક્ષેપ કર્યો છે. ડોક્ટર મહિલા તેમના પરિવાર સાથે આ બંગલો સસ્તા ભાવે વેચીને જતા રહે તે માટે વેપારીએ ખોટા કેસમાં ફસાવ્યો હોવાનો પણ તેમણે આક્ષેપ કર્યો છે. ડોકટર મહિલા અને તેમની પુત્રી વિરુદ્ધમાં થોડા દિવસ પહેલા વેપારીના ઈશારે એક મહિલાને ધાક ધમકી આપ્યાની વેજલપુર પોલીસ સ્ટેશનમાં ફરિયાદ કરી હતી. મહિલા ડોક્ટરે તેની સામે હાઈકોર્ટમાં અપીલ કરી હતી. હાઈકોર્ટે આ કેસમાં કોઈ પણ કાર્યવાહી કરવા સ્ટે આપ્યો હતો.